Document ID: 31994R0705

Komisijas Regula (EK) Nr. 705/94
(1994. gada 29. marts),
ar ko groza Regulu (EEK) Nr. 1858/93, kura nosaka sīki izstrādātus noteikumu Padomes Regulas (EEK) Nr. 404/93 piemērošanai attiecībā uz atbalsta shēmu realizācijas ienākumu zudumu kompensēšanai banānu nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 13. februāra Regulu (EEK) Nr. 404/93 par banānu tirgus kopīgo organizāciju [1], kas grozīta ar Komisijas Regulu (EK) Nr. 3518/93 [2], un jo īpaši tās 14. pantu,
tā kā Komisijas Regulā (EEK) Nr. 1858/93 [3], kas grozīta ar Regulu (EK) Nr. 526/94 [4], avansa maksājumu paredzēts veikt tikai tad, ja kopā ar tā pieprasījumu iemaksāts nodrošinājums;
tā kā Kopienas ražotāju interesēs ieteicams paredzēt, ka nodrošinājums jāiemaksā nevis pieprasījuma iesniegšanas brīdī, bet gan pirms avansa maksājuma izmaksas;
tā kā šajā regulā paredzētie pasākumi ir saskaņā ar Banānu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 1858/93 4. panta 3. punktu aizstāj ar šādu punktu:
"3. Avansa maksājumu veic, ja ir saņemts nodrošinājums. Šī nodrošinājuma apjoms ir 50 % no avansa summas."
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1994. gada 29. martā

Labels: 11
17
4
6